o
Rakenna Kalliolle
Jumalan Sanan auktorieetti ja voima 2/2
On tärkeää oppia erottamaan mikä on hengellistä ja mikä sielullista.
Vain Jumalan Sana voi tehdä sen.
Se viiltää halki nivelet ja luiden ytimet. (Heprealaiskirje 4:12)
Kirjoitukset voivat tunkeutua sinne mihin kirurgin veitsi ja
psykiatrin tutkimus eivät yllä.
Jumalan Sana on ainoa, joka vie meidät
ihmisen persoonallisuuden syvyyksiin.
Kirjoitus jatkuu: se paljastaa sisimmät aikeemme ja ajatuksemme.
Paljastaminen tarkoittaa analysointia, jonkin asian ytimeen menemistä.
Joku sanoi minulle vuosia sitten, kun olin vielä nuori uskova,
ja se jäi pysyvästi mieleeni,
”Muista, että kun luet Raamattua, Raamattu lukee myös sinua.”
Katsotaan nyt 1. Kirjeestä Tessalonikalaisille 2:13 yhtä
näkökulmaa siihen, miten Raamattu vaikuttaa.
Paavali kirjoittaa Tessalonikan uskoville, jotka olivat
ottaneet vastaan evankeliumin sanoman ihanalla tavalla.
Hän sanoo: Lakkaamatta me kiitämme Jumalaa siitäkin, että
kun julistamme teille Jumalan sanaa,
te ette ottaneet sitä vastaan ihmisten sanana vaan
sinä mitä se todella on, Jumalan Sanana,
joka myös vaikuttaa teissä uskovissa.
Ymmärräthän, että sen minkä Raamattu tekee sinussa,
riippuu siitä miten otat sen vastaan.
Jos otat sen vain ihmisten sanana, niin se ei vaikuta sinussa,
mutta jos otat sen vastaan Jumalan Sanana,
se vaikuttaa sinussa tehokkaasti.
Kun luet Raamattua, sano silloin tällöin Herralle,
”Uskon, että tämä on Sinun Sanaasi.
Otan lukemani vastaan Sinun Sanasi.
Anna sen vaikuttaa minussa sellaisena kuin olet lähettänyt
sen vaikuttamaan hengen, sielun ja ruumiin alueilla, koska
minä uskon Sinun Sanaasi.”
Seuraavaksi katsomme Pietarin merkittäviä sanoja, 2. Pietarin kirje 1,
Raamatun merkittävimpiä sanoja. Jakeet 3 ja 4.
Tärkein sanoma on keskellä lausetta.
Apostolit kirjoittivat melko pitkiä lauseita.
Paavali kirjoitti pisimpiä lauseita, mutta
Pietarinkin lauseet olivat pitkiä.
Käännöksissä ne täytyy tavallisesti jakaa lyhyemmiksi lauseiksi.
Aloitan siis suoraan keskeltä.
Hänen jumalallinen voimansa on antanut meille lahjaksi kaiken,
mikä kuuluu tosi elämään ja jumalanpelkoon.
Olemmehan päässeet tuntemaan Hänet, joka on
kutsunut meidät kirkkaudellaan ja voimallaan.
Se sanoo, että Jumalan pyhä, kaikkivoipa voima
on jo antanut meille kaiken mitä ikinä tarvitsemme!
Saatat nyt vastata, ”Jumala, missähän se kaikki oikein on?”
Vastaus on seuraavassa jakeessa:
Näin Hän on lahjoittanut meille suuret ja kalliit lupaukset,
jotta te niiden avulla pääsisitte pakoon turmelusta,
joka maailmassa himojen tähden vallitsee, ja
tulisitte osallisiksi jumalallisesta luonnosta.
Miten Jumala on antanut meille kaiken mikä kuuluu tosi elämään
ja jumalanpelkoon? Missä se kaikki on?
Kaikki on lupauksissa.
Pidän tästä pikkulauseesta, jonka kehittelin
”Kaikki tarpeemme täyttyvät lupauksissa.”
Toistakaa perässäni. ”Kaikki tarpeemme täyttyvät lupauksissa.”
Jos haluat saada kaiken, minkä Jumala on sinulle antanut,
sinun on otettava se vastaan Hänen lupaustensa kautta,
koska niissä on kaikki mitä tarvitsemme.
Saamme kaiken myös Jeesuksen tuntemisen kautta, koska
Raamattu julistaa Jeesusta. Ihmeellinen sanoma,
ellei sitä olisi niin selvästi kirjoitettu Raamattuun,
en uskaltaisi sanoa, että lupausten kautta me voimme tulla osallisiksi
jumalallisesta luonnosta ja lupausten avulla pääsemme
pakoon turmelusta, joka maailmassa himojen tähden vallitsee.
Nyt on oltava hyvin varovainen, koska on olemassa sellaista
monien tuntemaa opetusta, en nimeä sitä, jonka mukaan
tehtyäsi tarpeeksi kauan oikeita asioita, sinusta tulee jumala.
Olen varma, että joku teistä on törmännyt tähän opetukseen.
Se on New Age.
Minulla oli tapana käyttää tuota termiä, kun sanoin,
New Age, uusi aika, koittaa.
Sanat varastettiin minulta ja oli keksittävä jotain muuta.
Sanoin, että Jumalan valtakunta perustetaan maan päälle.
Jeesus perustaa valtakuntansa. Siitä eivät New Age ―ihmiset pidä.
New Age ―liike, jossa on vaikutteita hindufilosofiasta ja muistakin,
opettaa, että kun jatkat tarpeeksi pitkään, sinusta tulee jumala.
Mormonitkin opettavat näin.
He eivät kuitenkaan sano sitä aluksi julkisesti.
Sanon teille, että opetus on ilmeisen väärää eräästä syystä.
Jumala ei ole luotu, mutta meidät on luotu.
Luodusta ei voi koskaan tulla ei-luotu.
Se on harhauttamista.
Mutta me voimme päästä osallisiksi jumalallisesta luonnosta,
kun otamme vastaan lupaukset ja otamme ne käyttöön.
Minulle tulee aina mieleen Jaakobin tikapuut. Muistanette Jaakobin unen.
Hän oli yksin autiomaassa ja otti tyynykseen kiven.
Moniko teistä haluaisi kiven tyynykseen?
Kun olin Pohjois-Sudanissa Hadandua-heimon parissa,
näin, että he käyttivät kiviä päänalusina.
Seurasin kerran erästä sudanilaista, joka otti pitkän teräväsärmäisen kiven,
asetti sen maahan, laski takaraivonsa kivelle ja nukahti.
Monikaan teistä ei haluaisi kiveä tyynykseen, mutta Jaakobille se kelpasi.
Joku sanoi kerran, että voisin kyllä nukkua kivi pään alla,
jos saisin kokea samaa kuin Jaakob unensa jälkeen.
Hän näki näyn, tikapuut, jotka ulottuivat taivaaseen asti.
Tikapuut tukeutuivat maahan, yläosa oli taivaassa ja
Jumalan enkelit kävelivät tikapuita pitkin ylös ja alas.
Jeesus itse oli tikapuiden huipulla ja puhui.
Minä ajattelen Raamattua tavallaan Jaakobin tikapuina.
Jokainen lupaus on tikkaiden poikkipuu.
Aina kun otat vastaan uuden lupauksen,
otat askelman ylöspäin ja lopulta päädyt taivaaseen.
Älä koskaan laiminlyö Raamattua.
Se on hyvinvointisi ja menestyksesi avain.
Raamattu on kallein Jumalan meille antama lahja.
Meillä on nykyisin niin monia raamatunkäännöksiä ja
me pohdimme käyttääkö tätä vai tuota käännöstä vai
kuvaraamattua vai kommentein varustettua.
Muistakaamme että maailmassa on miljoonia ja miljoonia ihmisiä,
jotka eivät ole koskaan avanneet Raamattua.
Ei ole ollut mahdollisuutta.
Muistakaamme myös se, että menneinä vuosisatoina
monet miehet ja naiset uhrasivat henkensä
säilyttääkseen Raamatun sinulle ja minulle.
Kohdelkaamme siis Raamattua pyhällä kunnioituksella.
Arvostakaamme Raamattua, koska sen kautta Jumala tulee elämäämme.
Sisällytän tähän opetusjaksoon vielä yhden jännän jutun lyhyesti:
Jumalan Sanan vaikutukset.
Paavali sanoi tessalonikalaisille, että Sana vaikuttaa teissä uskovissa.
Otan esille kahdeksan tapaa, jolla Jumalan Sana voi vaikuttaa elämässäsi.
Nämä seikat vaikuttavat sinussa ja minussa.
Katsotaan ensin Roomalaiskirjeen lukua 10 jae 17.
Osaan sen ulkoa, mutta luen.
Usko syntyy kuulemisesta, mutta kuulemisen synnyttää Kristuksen Sana.
Tämä on valtava Sana.
Makasin vuoden sairaalassa Pohjois-Afrikan autiomaassa.
Minulla oli ihosairaus, jolle lääkärit eivät mahtaneet mitään siinä ilmastossa.
He pitivät ihottumaa kroonisena.
Siihen ihottumaan ei ole parannuskeinoa nykyisinkään.
Olin juuri tullut uskoon ja hoin itsekseni:
”Tiedän, että jos minulla olisi uskoa, Jumala parantaisi minut”.
Mutta seuraavaksi jo sanoin, että ”Minulla ei ole uskoa”.
Olin tilassa, jota John Bunyan kutsuu epätoivon suoksi.
Minulla ei ole uskoa.
Sitten eräänä päivänä kirkas valonsäde paistoi epätoivon suohon
ja säde oli Roomalaiskirje 10:17. Usko syntyy
Jos sinulla ei ole uskoa, voit saada sen.
Sinun ei tarvitse elää ilman uskoa.
Usko syntyy Jumalan Sanan kuulemisesta.
Usko tulee moniin teistä jopa nyt, kun kuulette Jumalan Sanaa.
Uuden Testamentin tapahtumien aikoihin suurin osa ihmisiä,
jotka osasivat lukea, lukivat ääneen itsekseen.
Esimerkiksi etiopialainen eunukki istui vaunuissaan ja luki profeetta Jesajaa.
Filippus kuuli hänen lukevan, vaikka mies luki itsekseen.
Sanon tämän ääneen lukemisesta.
Koska kuulet oman äänesi, usko syntyy, eikö vain?
Uskon syntyminen on ensimmäinen asia, jonka Raamattu saa aikaan.
Toiseksi Sana saa aikaan uuden syntymän.
Jumalan Sanan voimasta olemme syntyneet uudesti.
Jaakobin kirje 1:18 puhuu Jumalasta näin:
Päätöksensä mukaan Hän synnytti meidät totuuden Sanalla (Raamatulla),
että olisimme Hänen luomistekojensa ensi hedelmä. Päätöksensä mukaan.
Tiedätkö miksi Jumala teki sen? Siksi, että Hän päätti tehdä sen.
Parempaa selitystä emme saa. Kun palaamme kaiken alkuun,
kaikki alkoi siitä, kun Jumala päätti tehdä niin.
Jumala päätti synnyttää oman kansansa ja Hän päätti, että
se syntyisi Jumalan Sanalla, Raamatulla.
Juuri tämä sai sinut ja minut tuntemaan Jumalan,
tulemaan uudeksi luomukseksi, Jumalan kansaksi.
Tämä tapahtui Jumalan Sanalla.
Pietari puhuu samasta aiheesta 1. kirjeessään, luku 1:22-23:
”Kun totuudelle kuuliaisina olette puhdistautuneet elääksenne
vilpittömässä, veljellisessä rakkaudessa, niin rakastakaa toisianne
uskollisesti ja kaikesta sydämestänne.”
Huomaa miten puhdistat sielusi: Kuuliaisena totuudelle.
Ei kuulemalla totuutta vaan olemalle sille kuuliainen.
Mikä on lopputulos? Vilpitön rakkaus.
Pietari jatkaa: olettehan te syntyneet uudesti ja
huomatkaa, ette katoavasta vaan katoamattomasta siemenestä.
Mikä on katoamaton siemen? Jumalan elävä ja pysyvä Sana.
Jumalan Sanan siemen, sydämenuskolla vastaanotettu,
synnyttää meidät uudelleen.
Siemen on katoamaton ja niin on myös elämä, jonka se antaa.
Millainen siemen, sellainen elämä.
Kun istutat omenapuun, siitä ei kasva appelsiinipuuta.
Millainen siemen, sellainen elämä.
Jumalan Sana on katoamaton.
Niin on myös elämä, jonka se antaa.
Se on jumalallinen, pyhä ja ikuinen.
Synnyttyäsi uudelleen tarvitset ravintoa.
On ihmeellistä, että Jumalan Sana antaa
sopivaa ravintoa kaikkiin hengellisen kasvun vaiheisiin.
Kun olet vasta pieni hengellinen vauva, tarvitset maitoa.
Tästä Pietari kirjoittaa 1. kirjeen 2.luvun jakeessa 2:
”Niin kuin vastasyntyneet lapset tavoitelkaa puhdasta Sanan maitoa,
jotta sen ravitsemina kasvaisitte pelastukseen.”
Udelleensyntymän jälkeen sinulla pitäisi olla terve ruokahalu
syödä Jumalan Sanaa. Kuulolla on monia, jotka
voivat todistaa, että uudelleen- syntymän jälkeen oli valtava
halu lukea Raamattua.
Me synnyimme terveiksi vauvoiksi, joilla oli terve ruokahalu
syödä sitä mikä pystyi todella ravitsemaan meitä.
Kasvun jatkuessa aloimme tarvita leipää.
Muistamme mitä Jeesus sanoi saatanalle
kivien muuttamisesta leiviksi, kun se kiusasi Häntä.
”Ihminen ei elä ainoastaan leivästä
vaan jokaisesta Sanasta, joka lähtee Jumalan suusta.”
Jumalan Sana ei ole vain maitoa. Se on myös leipää.
Kasvumme jatkuessa tarvitsemme kunnon ruokaa.
Tämäkin meille annetaan.
Heprealaiskirjeen luvussa viisi Paavali kirjoittaa juutalaisille,
jotka jo taustaltaan tunsivat Kirjoitukset.
Paavali kirjoittaa, mitä Jumala haluaisi sanovan muutamille meistä:
Kaiken sen perusteella mitä tiedätte, teidän tulisi toimia paremmin.
Te tunnette Kirjoitukset, mutta ette opeta niitä.
Luen Heprealaiskirjeen 5: 12:
”Jo aikoja sitten teistä olisi pitänyt tulla toisten opettajia,
mutta sen sijaan te olette itse jälleen opin tarpeessa:
jonkun olisi opetettava teille Jumalan Sanan alkeet.
Te tarvitsette taas maitoa, ette te kestä vahvaa ruokaa.”
Tilanne oli se, että he eivät pystyneet sulattamaan muuta
kuin yksinkertaisia perustotuuksia.
Jokainen joka juo vasta maitoa on pikkulapsi,
eikä pysty ottamaan vastaan syvällistä opetusta.
Vahva ruoka on tarkoitettu aikuisille.
He ovat totuttaneet aistinsa siihen ja harjaannuttaneet ne
erottamaan hyvän ja pahan.
Kasvaaksesi sinun tulee harjaannuttaa aistejasi.
Sinun tulee ottaa Jumalan Sana käyttöön
jotta voisit tunnistaa tilanteet joissa olet,
ja voimat, joiden kanssa olet tekemisissä.
Näin kasvat aikuiseksi.
Ellet koskaan käytä Jumalan Sanaa tosissasi, ellet elä Sanan mukaan,
et koskaan kasva aikuiseksi etkä pysty ottamaan kuin maitoa tai vähän leipää.
Vahva ruoka on vain niille, jotka ovat harjaantuneet ja
käyttäneet Jumalan Sanaa säännöllisesti elämässään.
Kolmas Jumalan Sanan vaikutus on siis hengellinen ravinto.
Neljäs vaikutus on mielen valo.
Katsotaan psalmia 119, monille tuttu jae 130.
Psalmin kirjoittaja puhuu Jumalalle ja sanoo:
”Kun Sinun sanasi avautuu, se valaisee,
tyhmäkin saa siitä ymmärrystä.”
Kun Jumalan Sana avautuu mieleemme ja sydämeemme,
se antaa valoa. Se on eri asia kuin koulutus.
Koulutus ei ole valoa.
Voit olla koulutettu ja täysin pimeässä.
Tiedän omasta kokemuksesta.
Olin korkeasti koulutettu ja täysin pimeässä kunnes
Jumalan Sana paistoi elämääni.
Muista, että koulutus ei ole valoa.
Vuosia sitten työskentelin Itä-Afrikassa opiskelijoiden parissa,
joiden haaveena oli saada koulutusta.
Kirjoitin heille pienen traktaatin, jonka otsikko oli:
”Etsit koulutusta, mutta saatko viisautta?”
Näytin että viisaus ja koulutus ovat eri asioita.
Traktaatissa toin esiin jotain mikä shokeerasi ihmisiä:
Useimmat maailman ongelmat ovat koulutettujen hullujen syytä.
Yhdysvaltain entinen presidentti Roosevelt sanoi kerran:
Jos ihminen on varas, hän varastaa junanvaunun,
mutta jos hän saa koulutusta, hän varastaa koko rautatien.
Muista siis, että koulutus on hyödyllistä, mutta se ei ole valoa.
Jotkut kaikkein koulutetuimmat elävät syvimmässä pimeydessä.
Vain silloin, kun Jumalan Sana avautuu, mieli valaistuu.
Jumalan Sana myös parantaa fyysisesti.
Sanon tämän kokemuksestani.
Katsotaan hetki psalmia 107, jakeet 17-20.
Jotkut taas olivat mielettömiä ...
ne toisiin kirkkokuntiin kuuluvat, ei koskaan sinä ja minä!....
Mielettömiä syntiensä tähden
ja he joutuivat kärsimään tekojensa tähden.
Onko koskaan juolahtanut mieleesi, että
jotkut kärsivät siksi, että ovat viettäneet vääränlaista elämää?
Niin monet ovat tulleet luokseni pyytämään paranemista.
Hyvin harvoin kukaan myöntää, ongelmien johtuvan väärästä elämästä.
Psalmi käyttää sanaa mielettömät, koska
he joutuivat kärsimään rikkomustensa tähden.
Kaikki ruoka inhotti heitä, he olivat jo kuoleman porteilla.
Lääkärit eivät mahtaneet enää mitään.
Ja sitten: Mutta hädässään he huusivat avuksi Herraa.
Monet jättävät rukoilemisen viime tippaan.
Rukous tulee yhtäkkiä mieleen, kun on kuolemaisillaan.
Mitä teki Jumala?
Hän lähetti Sanansa, ja se paransi heidät,
haudan partaalta Hän auttoi heidät turvaan.
Huomaa kolme asiaa, jotka Jumala tekee lähettäessään Sanansa:
Hän pelastaa, Hän parantaa, Hän vapauttaa.
Kolme Jumalan armotekoa: pelastus synnistä,
paraneminen sairaudesta ja päästäminen paholaisen vallasta.
Tämän Hän tekee Sanansa kautta.
Jotkut teistä, tiedän sen kokemuksesta,
etsivät saarnaajaa joka laittaisi kätensä päällesi ja
rukoilisi puolestasi, jotta paranisit. Tapahtukoon niin.
Monet tulevat luokseni ja ajattelevat, että
jos rukoilen heidän puolestaan, he paranevat.
Olen ollut vähän huolissani siitä, että ihmiset kääntyvät
veli Princen puoleen eivätkä Herran puoleen.
Minä sanon teille: te voitte parantua ilman saarnaajia,
jos otatte vastaan Jumalan Sanan, sillä se paransi heidät
ja pelasti heidät ahdingosta.
Seuraavaksi otan suosikkijakeeni,
joiden avulla pääsin sairaalasta, kun lääkityskään ei auttanut.
Sananlaskut 4:20, 21 ja 22.
Luen ne kuningas Jaakon käännöksen mukaan,
jollaisena koin ne ensimmäisen kerran.
Poikani, kuuntele Minun puhettani, kallista korvasi Minun sanoilleni.
Älkööt ne väistykö silmistäsi, kätke ne sydämesi sisimpään,
sillä ne ovat elämä sille, joka ne löytää,
ja terveys koko hänen lihalleen. (Epävirallinen käännös.)
Jumalan Sana on siis terveys koko lihalle (keholle).
Olin ollut noin seitsemän kuukautta sairaalassa.
Lääkärit eivät parantaneet minua ja sanoin, että
”jos minulla olisi uskoa, Jumala parantaisi minut”.
Sitten löysin Sanan ”usko syntyy kuulemisesta ja
kuulemisen synnyttää Jumalan Sana”.
Sana antoi minulle uuden toivon, mutta minulla oli yhä ongelma.
Olin ollut ammattifilosofi ja filosofien tehtävänä on
tehdä yksinkertaisesta monimutkaista.
Tässä tulee valinta.
En pystynyt ottamaan Jumalan Sanaa sen yksinkertaisuudessa.
Luin lupauksen Jumalan parantamisesta, mutta
luulin että Hän parantaa vain sieluni.
Hän ei ole kiinnostunut saastaisesta kehostani,
joka kuolee joka tapauksessa. ”Ylistä Herraa, minun sieluni.
Hän antaa anteeksi kaikki syntini ja parantaa kaikki sairauteni.”
Arvelin, että tämä tarkoittaa vain sieluni sairautta.
Kun löysin Sananlaskut 4:20-22, en päässyt yli enkä ympäri.
Jumala sanoo, että Hänen Sanansa on löytäjälleen
elämä ja terveys koko lihalle.
Totesin, ettei edes filosofi pysty tekemään lihasta muuta kuin lihaa.
Terveys koko minun fyysiselle keholleni.
Katsoin reunakommenttia, jossa sanotaan,
että terveyden sijasta voi käyttää sanaa lääke.
Olin armeijan termiä käyttääkseni hevoskuurilla.
Miten lääkettä otetaan?
Kolmesti päivässä ruuan yhteydessä.
Päätin tehdä niin. Menemättä yksityiskohtiin
otin kolme-neljä kuukautta lääkkeeksi Jumalan Sanaa
kolmesti päivässä ruuan yhteydessä ja paranin täydellisesti ja pysyvästi
maailman epäterveellisimmässä ilmastossa Sudanissa.
Veljet ja sisaret, se lääke toimii.
Katsotaan vielä pikaisesti kolmea muuta tapaa,
jolla Jumalan Sana vaikuttaa.
Seuraavaksi voitto synnistä ja saatanasta. Psalmi 119:9 ja 11.
”Miten nuorukainen pysyy oikealla tiellä?
Siten, että noudattaa Sinun Sanaasi.”
Jae 11: ”Minä talletan kaikki ohjeesi sydämeeni,
etten rikkoisi Sinua vastaan.”
Monet nuoret kyselevät onko mahdollista elää puhdasta elämää?
Useimmat kasvattajat vastaavat, ettei se ole mahdollista.
He suosittelevat turvaseksiä, mikä ei ole koskaan turvallista.
Mutta Raamattu sanoo, että kun nuori mies
noudattaa Jumalan Sanaa, hän voi elää puhdasta elämää.
Kiitos Jumalan kun työskentelin afrikkalaisten nuorten parissa
näin kuinka nuo sanat täyttyivät kerta toisensa jälkeen.
He puhdistuivat ja elivät puhdasta elämää, koska
he noudattivat Jumalan Sanaa.
Muistanette kun tutkimme Matteus 4:ää,
jossa Jeesus kohtasi saatanan yhdellä aseella: ”On kirjoitettu”.
Katsotaan vielä Efesolaiskirje 5:25-27.
”Miehet, rakastakaa vaimoanne
Sanonpa teille miehet, että tämä ei ole suositus vaan käsky.
”Rakastakaa vaimoanne niin kuin Kristuskin rakasti seurakuntaa
ja antoi henkensä sen puolesta pyhittääkseen sen.
Hän pesi sen puhtaaksi vedellä ja Sanalla,
voidakseen asettaa sen eteensä kirkkaana, pyhänä ja moitteettomana,
vailla tahraa, ryppyä tai virhettä.”
Miten Jeesus saa itselleen morsiamen, joka on pyhä ja moitteeton?
Pesemällä puhtaaksi vedellä ja Sanalla.
Jumalan Sana pyhittää meidät ja puhdistaa meidät.
Johannes kirjoittaa Jeesuksesta: Hän on tullut veden ja veren kautta.
Ei vain veden vaan myös veren.
Uhriverellään Hän vapahtaa meidät
mutta Sanansa vedellä Hän puhdistaa ja pyhittää meidät.
Tarvitsemme molempia.
Meidät on vapahdettu verellä, jotta meidät puhdistettaisiin Sanalla.
Jaakob kirjoittaa vielä luvussa 1:23-25, että Raamattu on hengellinen peili.
Kun katsot siihen peiliin, se ei näytä ulkonäköäsi vaan sen, mitä olet sisältä.
Jaakob toteaa, että kun katsot peiliin
ja näet, että jotain on hassusti, niin korjaat sen.
Jos hiukset ovat hatsallaan niin harjaat ne.
Jos kasvot ovat liassa, peseydyt.
Toimit sen mukaan mitä peilistä näet.
Jaakob kertoo mitä sinun tulee tehdä kun katsot Jumalan Sanan peiliin.
Näet hengellisen itsesi.
Toimi sen mukaan mitä näet ja tee mikä on tarpeen.
Kerrataan lopuksi Jumalan Sanan kahdeksan vaikutusta.
Se synnyttää uskon. Se on uuden syntymän siemen.
Se on hengellistä ravintoa. Se antaa henkistä valoa.
Se parantaa sairauksista.
Se mahdollistaa voiton synnistä ja saatanasta.
Se puhdistaa ja pyhittää. Se on hengellinen peili. Aamen.
Suomennos: Kai Mäkelä